MacBook Air

MacBook Air er en ultraportabel bærbar Macintosh fra Apple Inc. Steve Jobs introduserte den på Macworld Conference & Expo den 15. januar 2008. Apple hevder at dette er «verdens tynneste bærbare datamaskin», på det tynneste er den 0,41 cm tykk og på det tykkeste er den 1,93 cm.

Beskrivelse
For å redusere maskinens størrelse og vekt fjernet Apples ingeniører en del egenskaper som lenge har vært standard på deres bærbare datamaskiner. Det er Apples første bærbare maskin siden PowerBook 2400c uten en innebygd stasjon for enten disketter, CD eller DVD. Brukere kan kjøpe en ekstern USB SuperDrive, eller bruke den innebygde programvare som kalles Remote Disc for å få tilgang til den optiske stasjonen på en annen maskin. Det er også Apples første bærbare maskin siden den opprinnelige iBook som mangler en FireWire-port. Den mangler også Ethernet-utgang, men det er mulig å kjøpe en ekstern enhet som gir Ethernet-tilgang via USB. 
Prosessoren er en Intel Core 2 Duo som er endret for bruk i MacBook Air, slik at den fysiske størrelsen er 60 % mindre.
Maskinen har det magnetiske låsesystemet fra MacBook og aluminiumskarosseri som MacBook Pro. Styreflaten har mulighet for å utføre såkalte Multi-touch-bevegelser, akkurat som iPhone, noe som er en forbedring i forhold til styreflaten på tidligere bærbare maskiner fra Apple.

«Verdens tynneste»
Selv om Apple i sin pressemelding kaller MacBook Air for «verdens tynneste bærbare datamaskin», har det blitt produsert maskiner som har vært enda litt tynnere, bl.a. HP/Mitsubishi Pedion i 1997 og Toshiba Portege 2000.

Remote disc
MacBook Air kan trådløst få tilgang til en optisk stasjon på en annen Mac eller Windows PC som har installert programmet Remote Disc, på denne måten kan programvare som ligger på en CD eller DVD installeres. Systemprogramvaren som følger med maskinen på DVD kan også reinstalleres på denne måten. Remote Disc støtter oppstart over nettverk, slik at MacBook Air kan starte fra installasjons-DVD-en selv om den er i en annen datamaskins optiske stasjon.

Reparasjoner
I motsetning til Apples andre bærbare maskiner, har ikke MacBook Air noen deler som kan skiftes av brukeren selv. Harddisken, internhukommelsen og batteriet er forseglet i maskinen.  Apple må ha maskinen inn på verksted for å bytte batteriet.

Miljøprofil
Ifølge Apple, er MacBook Air konsernets mest miljøvennlige bærbare datamaskin, med et karosseri helt i aluminium og en kvikksølv- og arsenikkfri skjerm. Kretskortene som kommer fra Apple er konstruert uten bromerte flammehemmere og PVC. Selve emballasjen har 56 % mindre volum enn en vanlig MacBook.

Spesifikasjoner
 Komponent  Tidlig 2008  Sent 2008 Skjerm13,3" blank bakgrunnsbelyst 6-bits LCD-skjerm, 1280 x 800 punkters oppløsningGrafikkIntel GMA X3100 grafikkprosessor med 144 MB DDR2 SDRAM delt med hovedminnetNvidia GeForce 9400M grafikkprosessor med 256 MB av DDR3 SDRAM delt med hovedminnetLagringsenhet80 GB PATA harddisk64 GB SSD som tilvalgProsessor1.6 GHz Intel Core 2 Duo Merom, with 800 MHz FSB1.8 GHz Core 2 Duo optionalHukommelse 2GB PC2-5300 DDR2 SDRAM loddet på hovedkortetTrådløst nettverkIntegrert AirPort Extreme støtter 802.11a/b/g/draft nEthernetEn ekstern USB-til-Ethernet-adapter må brukes om man ønsker å koble seg til et kabelbasert nettverk.Optisk stasjonEkstern USB SuperDrive finnes som tilleggsutstyr.KameraInnebygd iSightBatteri37 WHr Lithium-polymer batteri5 timers beregnet batterilevetid.Fysiske dimensjoner22,7 cm x  32,4 cm x 0,4-1,94 cm1,36 kgBluetooth2.1+EDR innebygdEksterne utganger1x USB 2.01x Micro-DVI videoutgang (adapter inkludert for VGA eller DVI skjermer opp til 1920 x 1200 punkter)1x Audio Out (3,5 mm stereo jack)Lyd1x mikrofon1x mono høyttalerEksterne høyttalere må kobles til for å få stereo.TastaturBakgrunnsbelyst full størrelse tastatur med lysfølsom sensorStyreplateStøtter multi-touch bevegelser

Se også
 MacBook
 MacBook Pro

 Referanser 

 Eksterne lenker 


Kategori:Datamaskiner fra Apple